Bandeira do Reino Unido

A **bandeira do Reino Unido** (en inglés: *Union Flag* ou *Union Jack*) é unha combinación das cruces dos santos patróns de Inglaterra, de Escocia e de Irlanda do Norte, tres das catro rexións que, con Gales, forman o Reino Unido de Gran Bretaña e Irlanda do Norte. A cruz vermella sobre fondo branco do centro é a de San Xurxo, de Inglaterra. A aspa branca sobre fondo azul é a cruz de Santo André, de Escocia. E a aspa vermella sobre fondo branco é a cruz de San Patricio, de Irlanda.

## Historia 
miniatura|esquerda|180px|A *Union Flag*
A versión final da Bandeira da Unión apareceu en 1801, ao producirse a unión de Gran Bretaña con Irlanda, por mor do cal incluíuse a cruz de San Patricio porque con anterioridade xa se combinaron as cruces dos patróns de Inglaterra e Escocia. A cruz permanece na bandeira aínda que na actualidade unicamente Irlanda do Norte forma parte do Reino Unido. Hai que advertir que, mentres que as cruces de San Xurxo e Santo André teñen unha longa tradición, a "cruz de San Patricio" é de invención recente.

Gales non está representada na bandeira da Unión porque, cando apareceu a primeira versión oficial da súa bandeira, Gales xa se unira con Inglaterra, aínda que os elementos da bandeira do País de Gales, un dragón vermello sobre un fondo branco e verde, datan do século XV. O dragón é un símbolo que probablemente foi introducido en Gran Bretaña polas lexións romanas.

A bandeira da Unión débese izar coa banda diagonal branca máis ancha cara a arriba preto da hasta, e a banda branca diagonal máis angosta (na parte que ondea) máis lonxe da hasta. Malia o seu uso frecuente, non está recoñecida oficialmente, é dicir, non está ao abeiro dun documento que a estableza como bandeira nacional do Reino Unido, senón soamente como bandeira de proa.

Por outra banda, o Reino Unido é un dos países que teñen diferentes pavillóns nacionais. Denominan "Rede Ensign" ou "Pavillón vermello" ao pavillón civil, "White Ensign" ou "Pavillón branco" ao pavillón naval (agás a Forza Aérea, que ten un pavillón especial), e "Blue Ensign" ou "Pavillón azul" ao pavillón institucional. Ademais, teñen infinidade de variantes de cada un deles, con privilexios aprobados para diversos organismos e clubs náuticos, que poden incluír os seus escudos no batente do pavillón correspondente.

## Galería 
miniatura|400px|centro|Composición da Bandeira do Reino Unido
### Bandeiras históricas 

Imaxe:Flag of England.svg|Bandeira de Inglaterra
Imaxe:Flag of Scotland.svg|Bandeira de Escocia
Imaxe:St_Patrick's_saltire.svg|Bandeira de San Patricio, que representa a illa de Irlanda
Imaxe:Flag of the President of Ireland.svg|Bandeira que representaba tradicionalmente á illa de Irlanda
Imaxe:Flag of Wales 2.svg|Bandeira de Gales
Imaxe:Union flag 1606 (Kings Colors).svg|23pxBandeira do Reino de Gran Bretaña (1606-1649; 1660-1801)
Imaxe:Union Jack 1606 Scotland.svg|23pxBandeira do Reino de Gran Bretaña empregada a míudo en Escocia (1606-1707)
Imaxe:Flag of the Commonwealth (1649-1651).svg|23pxBandeira da Commonwealth de Inglaterra (1649-1651)
Imaxe:Commonwealth-Flag-1651.svg|23pxBandeira da Commonwealth de Inglaterra (1651-1658)
Imaxe:Flag of the Commonwealth (1658-1660).svg|23pxBandeira do Protectorado (1658-1660)

### Outras bandeiras vixentes 

Imaxe:Civil Jack of the United Kingdom.svg|Bandeira de proa do Reino Unido
Imaxe:UK-Consular.svg|Bandeira dos consulados británicos
Imaxe:Naval ensign of the United Kingdom.svg|20px Pavillón naval do Reino Unido
Imaxe:Ensign of the Royal Air Force.svg|Pavillón especial da Royal Air Force
Imaxe:Civil Air Ensign of the United Kingdom.svg|Pavillón aéreo civil do Reino Unido
Imaxe:Civil Ensign of the United Kingdom.svg|20px Pavillón civil do Reino Unido
Imaxe:Government Ensign of the United Kingdom.svg|20px Pavillón Institucional do Reino Unido
Imaxe:Royal standard of the United Kingdom.svg|Estandarte do Monarca Británico en Inglaterra, Gales e Irlanda do Norte

## Véxase tamén 
### Outros artigos 
* Bandeira de Escocia
* Bandeira de Gales
* Bandeira de Inglaterra
* Bandeira de Irlanda do Norte

### Ligazóns externas 
* Información sobre a bandeira do Reino Unido ofrecida por *"100 Preguntas Sobre o Reino Unido"*